Cari Aku Di Syurga

Cari Aku Di Syurga ialah sebuah siri drama televisyen Malaysia 2019 arahan Shahrulezad Mohameddin, dibintangi oleh Aeril Zafrel, Janna Nick, Mimi Lana dan Duerra Mitilda. Drama ini memulakan tayangan perdana di slot Samarinda TV3 dari 6 Mei 2019 hingga 3 Jun 2019 sepanjang bulan Ramadhan menggantikan Voice Note.Drama Cari Aku Di Syurga My Infotaip (5 Mei 2019). Dicapai pada 9 Jun 2020.

Drama ini mendapat sambutan daripada penonton apabila setiap episod yang ditayangkan akan membuat penonton beremosi.Zaidin Albert (24 Mei 2019). Kebetulan? 5 Persamaan Drama Bersiri ‘Cari Aku di Syurga’ & ‘7 Hari Mencintaiku’ Murai. Dicapai pada 9 Jun 2019. Episod akhirnya ditayangkan secara eksklusif selama 2 jam pada 3 Jun 2019. Siri ini boleh didapati melalui penstriman dalam talian di saluran YouTube rasmi TV3.

 Sinopsis 
Mengisahkan Lisa (Janna Nick), seorang gadis bandar yang cantik, melarikan diri dari rumah apabila ibunya, Puan Rosmah (Maria Farida) ingin menjodohkan Lisa dengan anak rakan baiknya, Ariff (Hun Haqeem). Semuanya bermula apabila Lisa melarikan diri hingga ke Muar dan terjumpa Anas (Aeril Zafrel) lalu saling jatuh cinta. Anas seorang lelaki miskin tinggal di kampung bersama ibunya, Mak Temah (Delimawati) yang nyanyuk. Anas dibantu oleh Mira (Mimi Lana), jiran Anas untuk menjaga Mak Temah kerana dia sibuk berkerja di ladang jambu. Tanpa Anas tahu, Mira mula menyimpan perasaan cinta terhadap Anas. 

Percintaan Anas dan Lisa menerima tentangan yang kuat daripada ibu Lisa kerana mereka mempunyai latar belakang yang berbeza. Untuk membuktikan tanggapan ibunya salah, Lisa bertekad untuk berkahwin dengan Anas. 

Perubahan sikap Lisa selepas berkahwin membimbangkan Anas. Lisa yang dahulunya bersikap baik dan sopan telah berubah menjadi pemarah akibat tidak biasa dengan kehidupan barunya yang serba kekurangan. Lisa yang juga mengandungkan anak pertamanya mula mengalami tekanan perasaan. Selepas bersalin Lisa nekad meninggalkan suami dan anaknya.

Setelah 8 tahun berlalu Lisa yang kini berkahwin dengan Ariff kembali untuk menuntut hak penjagaan anaknya yang kini dijaga oleh Anas dan isterinya Mira.

Pelakon

 Pelakon utama 
 Aeril Zafrel sebagai Anas
 Janna Nick sebagai Lisa
 Mimi Lana sebagai Mira
 Duerra Mitilda sebagai Suri

Pelakon pembantu
 Maria Farida sebagai Rosmah
 Hun Haqeem sebagai Ariff
 Delimawati ismail sebagai Mak Temah
 Aishah Atan sebagai Kak Midah Janda
 Shahriza Mahmud sebagai Che Pah
 Muaz Fitri sebagai Cikgu Haikal

Siaran ulangan
Pada 27 April 2020, Cari Aku Di Syurga mulai kembali ditayangkan di TV3 pada jam 6:00 petang sepanjang Bulan Ramadan.

Runut bunyi
 "Bukan Cinta" - Amylea
 "Menunggu" - Amylea
 "Tiada Dirimu" - Shila Amzah
 "Denganmu" - Crissie Suzanne dan Farouk Roman

 Rujukan 


 Pautan luar 


Kategori:Drama Melayu 2019
Kategori:Rancangan TV3
Kategori:Drama Ramadan